http___bnr.bg_radiobulgaria_post_100839550_sas-spirane-na-subsidiite-bruksel-shte-nalaga-varhovenstvoto-na-zakona-v-stranite-ot-cie_1.xml
http___bnr.bg_en_post_100839633_brussels-to-impose-rule-of-law-through-suspension-of-eu-funds-to-member-states-from-central-and-eastern-europe.xml
1.1 1.2 1.3 1.4 2.1 2.2 2.3 2.4 2.5 2.6 2.7 2.8 2.9 2.10 2.11 2.12 2.13 2.14 3.1 3.2 3.3 3.4 3.5 4.1 4.2 4.3 4.4 4.5 4.6 5.1 5.2 5.3 5.4 5.5
ЕС заплаши страните-членки от Централна и Източна Европа /ЦИЕ/, че може да намалява или направо да спира субсидиите за тях при нарушения на принципа за върховенството на закона. България е също в тази група страни. И не само това, тя е една от най-уязвимите за евентуалните парични санкции на Брюксел. Две са основните причини за тази особена чувствителност на София към тоягата, която Еврокомисията размахва. България е може би най-силно критикуваната и упреквана страна в Евросъюза. Тя е обвинявана за всички грехове на света и няма сфера от обществено-икономическата действителност, която да не е подложена на изключително остри, постоянни и вече доста често открито неконструктивни критики. Една от основните сфери, която е под обстрела на Брюксел, е правосъдието и неговото неефективно функциониране. Т. е. точно върховенството на закона. От самото й влизане в ЕС преди 10 години, на България беше наложен мониторинг в сферата на правосъдието и вътрешните работи. Мониторинг е евфемизъм, зад който се крие щателно перманентно наблюдение и анализ на ставащото. Веднъж годишно се публикува доклад за резултатите от този надзор и се отправят препоръки към София какво да прави до следващия доклад. София до скоро възприемаше доста болезнено залповете от критики в тези доклади, но изглежда вече свикна и само се съгласява с констатациите и упреците за липсата на реформи и напредък и прави каквото си искат управляващите в дадения момент. Но ако тези критики бяха само на вербално равнище, това нямаше да е толкова страшно. За съжаление на властите в София, критиките за липсата на напредък в подобряването на правовия ред и вътрешната сигурност и констатациите, че върховенството на закона още не е факт в България имат доста реални измерения. Едно от тях е неприемането на България в Шенген, което не само обижда София, убедена, че всички изисквания са изпълнени, но и пречи на все по-многобройните български туристи в останалите страни от Шенгенската зона. Другото болно място на София е приемането на страната в механизма ERMII, т. е. чакалнята за влизане в еврозоната и приемането на еврото като национална валута. И в това отношение управляващите в София смятат, че са направили всичко, което трябва за влизане в еврочистилището, но не ги канят и пускат по политически съображения. Трябва да се признае, че и това е вярно и се дължи на вече споменатото липсващо върховенство на закона. Сега към всичко това се добавя и заплахата от спиране на евросубсидиите. Това е твърде крайна мярка, смятат наблюдателите и едва ли ще се стигне някога до прилагането й към дадена страна от Евросъюза. Това е по-скоро заплаха и то най-вече в настоящия момент към Полша и Унгария, които водят доста самостоятелна вътрешна политика, която все повече дразни Брюксел. В случая с България не става дума за някакви уникални политики и мерки, тя просто е „черната овца” в Евросъюза, която е заплашена по всички фронтове от критики и неодобрение. При това положение просто няма как София да не се чувства като потенциална жертва на новите санкции на Брюксел. А това ще бъде изключително болезнено за България, защото тя е може би най-зависимата страна в Евросъюза от субсидиите на Брюксел. Само миналата година 90 на сто от публичните инвестиции в инфраструктура са били финансирани с пари от обединена Европа. Над 10 млрд. евро, т. е. около 3 процента от БВП, е получила София досега от Брюксел и това са много пари за вечно празните каси на правителството в София. Долу-горе още толкова трябва да дойдат и през сегашния програмен период до 2020 г. Благодарение на евросубсидиите българската столица се сдоби с прекрасно метро, построени бяха стотици километри магистрали, продължава подобряването на екологията, много села бяха обновени и заприличаха на красиви провинциални пейзажи, като и фермерите получиха доста пари от еврофондовете. Евентуално намаляване или спиране но еврофинансирането би било истинска катастрофа за цялата страна и дори най-обикновените българи биха почувствали пряко липсата на европари. По принцип българинът по редица исторически причини има в културата си пренебрежение и неподчинение на закона, който според него обслужва само управляващите и техните интереси. Това поведение и отношение трудно и бавно се променят, а и властите не полагат особени усилия за това. И още нещо, характерно за българина – той най-болезнено преживява, когато му бръкнат в джоба. А точно това се кани да направи Брюксел. И очевидно това ще стресне българите и ще ги накара да се замислят и задействат, за да може в страната реално да има върховенство на закона.
1.1 1.2 1.3 1.4 1.5 1.6 1.7 1.8 1.9 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 2.1 2.2 2.3 2.4 3.1 3.2 3.3 4.1
The EU has threatened the member states from Central and Eastern Europe that it may reduce or directly suspend their financing if they violate the principle of the rule of law. Bulgaria is also among that group of EU member states. Moreover, it is one of the countries which would be affected the most should the EU decide to impose financial sanctions on those states. Sofia’s sensibility of the EC warning is mainly due to two reasons. Bulgaria is perhaps the EU member state that is subject to biggest criticism. The country has been subject to extremely heavy criticism in almost all public and economic spheres. Bulgaria’s judicial system has been under fire from Brussels due to its inefficient functioning. Since its accession to the European Union 10 years ago Bulgaria has been subject to monitoring in the justice and home affairs fields. Once a year the European Commission publishes a report on the progress of that country in the abovementioned spheres and gives Bulgaria recommendations as to what do until the next report. Sofia perceived until recently quite painfully the EU criticism expressed in those reports. However, is seems that this country already got used to that criticism and now it only agrees with the ascertainments and the reproaches about the lack of reforms and progress in the monitored fields. However, it wouldn’t be so bad if this criticism was only at a verbal level. Unfortunately, the criticism about the lack of progress in the justice and home affairs together with the ascertainments that the rule of law has not happened yet have real dimensions. Bulgaria has not yet become a member of the Schengen Area, although Sofia believes that it has already fulfilled all technical requirements and criteria. Moreover, it affects many Bulgarian tourists visiting Schengen member states. Secondly, Sofia has neither adopted the Euro, nor entered the Eurozone waiting room yet. The Bulgarian authorities believe that they have done everything necessary, so that their country can enter the Eurozone waiting room (The ERM II Mechanism), but Bulgaria has not been allowed to the ERM II Mechanism for political reasons. To make things even worse, some member states, including Bulgaria, have been threatened that they may lose some EU funding. According to analysts, The European Union is not very likely to resort to that extreme measure. The union rather wants to send signals to some states such as Poland and Hungary which have started to lead a quite independent domestic policy which irritates Brussels. Under those circumstances, Bulgaria has also started to feel as a potential victim to possible sanctions from the EU. If the EU decides to resort to such measures it would be extremely painful to Bulgaria, because it is perhaps the EU member state that depends on EU funds the most. In 2016 only 90% of the public investments in infrastructure were financed with EU money. So far Sofia has received from Brussels over EUR 10 billion, which amounts to nearly 3% of the country’s gross domestic product. It is expected to absorb another EUR 10 billion during the current programming period until 2020. Due to the EU funds Bulgaria’s capital Sofia now has a wonderful underground. Moreover, hundreds of kilometers of motorways and main roads were built with EU money. Many Bulgarian villages were renovated, the Bulgarian farmers received a lot of money from the EU funds and the country’s environment has been improved with EU financing. A possible reduction or suspension of EU funds would mean a catastrophe for Bulgaria and the ordinary people would feel directly the lack of European financing. The Bulgarians suffer the most when someone dips into their pockets. This is what Brussels is about to do. Apparently such measure would scare many Bulgarians and make them think and be more active, so there will be rule of law in this country. English version: Kostadin Atanasov